
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 95 

17 Φεβρουάριου 1999 


ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση ακινήτων για την κατα¬ 
σκευή τμήματος της Εγνατίας Οδού στο τμήμα 
Γρεβενά - Κοζάνη (4.2.2) χ.θ. 6+460 - χ.θ. 11 +850 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός ζωνών Α και Β προστασίας αρχ/κού χώ¬ 
ρου Αγ. Φωτιάς Σητείας Ν. Λασηθίου - χρήσεις γης 
στη Ζώνη Α. 2 

Κύρωση πινακίδων εφαρμογής ρυμοτομικού σχεδίου 
του «Παραθεριστικού Οικοδομικού Συν/σμού Με¬ 
λών και μη της Παραβουρλιωτικής Ενώσεως Προ¬ 
σφύγων Περιφέρειας Βρυούλων Συν Π.Ε.» στη θέ¬ 


ση Αμυγδαλίτσα Ερέτριας - Ν. Εύβοιας. 3 

Τροποποίηση Ρ.Σ. Πρέβεζας στα Ο.Τ. 129 - 130 - 130α 

-131 - 147α-148. 4 

Τροποποίηση Ρ.Σ. Πρέβεζας στο Ο.Τ. 106. 5 

Τροποποίηση σχεδίου πόλης Ηγουμενίτσας στα Ο.Τ. 

49 & 52. 6 


ΑΠ ΑΛΛΟΤΡΙΩΣ ΕΙΣ 

ΑΠΟΦΑΣΕΙΣ 

Αριθ. 1139255/10932/0010 (1) 

Αναγκαστική απαλλοτρίωση ακινήτων για την κατασκευή 
τμήματος της Εγνατίας Οδού στο τμήμα Γ ρεβενά - Κο¬ 
ζάνη (4.2.2) χ.θ. 6+460 - χ.θ. 11 +850. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν.Δ/τος 797/1971 «περί αναγκαστι¬ 
κών απαλλοτριώσεων» σε συνδυασμό με τις διατάξεις του 
Β. Δ/τος 139/71 «περί της αρμοδιότητος των νομαρχών 
προς κήρυξιν αναγκαστικών τινων απαλλοτριώσεων», ό¬ 
πως ισχύουν. 


2. Τις διατάξεις του άρθρου 23 του από 25 Νοεμβρίου 
1929 διατάγματος «περί κωδικοποιήσες των περί κατα¬ 
σκευής και συντηρήσεως οδών κειμένων διατάξεων». 

3. Τις διατάξεις του άρθρου 1 του Ν. 653/1977 «περί υ- 
ποχρεώσεως των παρόδιων ιδιοκτητών δια την διάνοιμη 
Εθνικών οδών κ.λπ.», όπως συμπληρώθηκαν με τις παρ. 9 
και 10 του άρθρου 62 του Ν. 947/1979 και την παρ. 4 του 
άρθοου 9 του Ν. 960/1979, για την εκτέλεση των οποίων 
εκδόθηκε το Π.Δ. 929/1979 καθώς και τις διατάξεις της 
παρ. 14 του άρθρου 4 του κεφ. Β'του Ν. 2052/1992. 

4 Τις διατάξεις του άρθρου 34 του Ν. 2040/1992. 

5. ~ ην Α.Π. 36750/5.12.1994 κοινή απόφαση των Υπουργών 
Περιβάλλοντος, Χωροταξίας και Δημοσίων Έργων και Γεωρ- 
γίας, σχετικά με την έγκριση των περιβαλλοντικών όρων. 

6. Την 1107147/1239/0006Α/4.10.1996 (ΦΕΚ 922/ 
7.10.1996 τ. Β') κοινή απόφαση του Πρωθυπουργού και του 
Υπουργού Οικονομικών, σχετικά με ανάθεση αρμοδιοτή¬ 
των στους Υφυπουργούς Οικονομικών, αποφασίζουμε: 

Κηρύσσουμε την αναγκασπκή απαλλοτρίωση για λόγους 
δημόσιας ωφέλειας και ειδικότερα για την κατασκευή τμή¬ 
ματος της Εγνατίας Οδού, στο τμήμα Γρεβενά - Κοζάνη 
(4.2.2.) χ.θ. 6+460 - χ.θ. 11 +850, έκτασης συνολικού εμβα- 
δού 168.225μ2 που βρίσκεται στο νομό Γρεβενών και εικονί- 
ζεται με κλίμακα 1:1.000 στα κτηματολογικά διαγράμματα 
(φύλλα 6) και στον ανπ'στοιχο κτηματολογικά πίνακα της Ε- 
ΓΝΑΤΙΑ ΟΔΟΣ Α.Ε. τα οποία έχει συντάξει ο Αγρ. 
Τοπ.Μηχ/κός Κων/νος Τσαίλας και έχει θεωρήσει ο Δ/ντής 
της Διεύθυνσης Δ12 του Υπουργείου Περιβάλλοντος 
Χωρ/ξίας και Δημοσίων Έργων, Κ. Δεσύπρηςσπς 11.9.1998. 

Στην έκταση που απαλλοτριώνεται προβάλλουν δικαιώ¬ 
ματα κυριότητας οι: 1) Ντίκος Χαράλαμπος, 2) Κληρονό¬ 
μοι Καρακισιόγλου Ιακώβου, 3) Τσιόγκα Σουλτάνα κ.λπ. 

Η απαλλοτρίωση κηρύσσεται υπέρ του Δημοσίου και με 
δαπάνη: α) του Δημοσίου που θα αντιμετωπισθεί με δα¬ 
πάνες του προγράμματος Δημοσίων Επενδύσεων για έρ¬ 
γα οδοποιίας αρμοδιότητας Γενικής Γραμματείας Δημο¬ 
σίων Έργων (αριθμός έργου 9771502) και β) των παρό¬ 
διων ιδιοκτητών που ωφελούνται με τις προϋποθέσεις του 
νόμου, χαρακτηρίζεται δε ως κατεπείγουσα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Δεκεμβρίου 1998 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ 
ΥΦΥΠ. ΟΙΚΟΝΟΜΙΚΩΝ ΔΗΜΟΣΙΩΝ ΕΡΓΩΝ 

Γ. ΔΡΥΣ ΚΩΝ. ΛΑΛΙΩΤΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Π ΟΛΕΟΔΟΜ ΙΑ 

ΑΠΟΦΑΣΕΙΣ 

Αριθ. ΥΠΠΟ/ΑΡΧ/Α1/Φ24/26014/1612π.ε. (2) 

Καθορισμός ζωνών Α και Β προστασίας αρχ/κού χώρου 

Αγ. Φωτιάς Σητείας Ν. Λασηθίου - χρήσεις γης στη Ζώ¬ 
νη Α. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 (ΦΕΚ 137/Α/26.7.85) 
«Κυβέρνηση και Κυβερνητικά Όργανα». 

2. Την ΥΠΠΟ/ΓΝΟΣ/49610/28.11.90 (ΦΕΚ 743/Β/ 
29.11.90) «Εξαίρεση από τον περιορισμό των τριών υπο¬ 
γραφών». 

3. Τις διατάξεις του Κ.Ν. 5351/32 «Περί Αρχαιοτήτων» 

4. Τις διατάξεις του Ν. 1127 (ΦΕΚ 32/Α/1981) «Περί κυ- 
ρώσεως της εις Λονδίνον, την 6η Μαΐου 1969 υπογραφεί- 
σης Ευρωπαϊκής Συμβάσεως δια την προστασίαν της αρ¬ 
χαιολογικής κληρονομιάς». 

5. Το Ν. 1892/90 (ΦΕΚ 101/Α/31.7.1990) κεφάλαιο ΙΔ' 
άρθρο 91 - ρυθμίσεις αρμοδιότητας του Υπουργείου Πο¬ 
λιτισμού». 

6. Την Υ.Α. ΥΠΠΟ/ΑΡΧ/Α1 /Φ43/8391 /467/9.9.1992 (ΦΕΚ 
620/Β/15.9.1992) περί συμπληρωματικής κήρυξης 
αρχ/κού χώρου Αγ. Φωτιάς Σητείας Ν. Λασηθίου. 

7. Την ομόφωνη γνωμοδότηση του Κεντρικού Αρχαιο¬ 
λογικού Συμβουλίου, όπως διατυπώθηκε στην αριθμ. 
8/31.1.1998 συνεδρία του, αποφασίζουμε: 

Για την αποτελεσματικότερη προστασία και ανάδειξη 
της φυσιογνωμίας του αρχαιολογικού χώρου περιοχής 
Αγ. Φωτιάς, Δήμου Σητείας Ν. Λασηθίου, καθορίζονται 
στο σύνολο της ελεγχόμενης από πλευράς αρχαιολογι¬ 
κού Νόμου - περιοχής (όπου εκτείνεται πρωτομινωική νε- 
κρόπολη, Μεσομινωϊκό κτήριο, λείψανα Νεοανακτορικής 
εποχής) Ζώνες προστασίας Α' και Β, ως εξής: 

I. Ζώνη Α 

Α. Καθορίζεται ως Ζώνη Α, αδόμητη, απολύτου προ¬ 
στασίας αρχαιολογικού χώρου Αγ. Φωτιάς Σητείας, η πε¬ 
ριοχή η οποία περικλείεται από την πολυγωνική γραμμή 1 
- 12-13- 14- 15- 16- 17-18- 19-20-21 -22-ακτογραμ- 
μή -1 όπως αυτή σημειώνεται στο συνημμένο απόσπασμα 
χάρτη ΓΥΣ 1:5.000 το οποίο συνοδεύει την παρούσα από¬ 
φαση. Τα σημεία αντιστοιχούν στον συνοδεύοντα την πα¬ 
ρούσα απόφαση πίνακα συντεταγμένων. 

Β. Χρήσεις γης 

Η Ζώνη Α' καθορίζεται ως Ζώνη αδόμητη, απολύτου 
προστασίας, απαγορευομένης οποιοσδήποτε φυσικής ή 
τεχνητής διαμόρφωσης του εδάφους, δόμησης και κάθε 
άλλης κατασκευής (π.χ. αποθήκες, θερμοκήπια, δεξαμε¬ 
νές, αντλιοστάσια, ορνιθώνες, τροχόσπιτα ή τροχοβίλες), 


για την οποία απαιτείται ή δεν απαιτείται άδεια αρμοδίου 
Πολεοδομικής αρχής. 

Απαγορεύεται η διάνοιξη νέων οδών ή η διαπλάτυνση 
και η ασφαλτόστρωση, επιτρεπομένης μόνο της βελτίω¬ 
σης του οδοστρώματος. 

Διατηρείται η υφισταμένη γεωργική χρήσης γης, με α¬ 
νοιχτές καλλιέργειες χωρίς μηχανικό μέσο, απαγορευο- 
μένης της βαθειάς αρόσεως· επιτρέπεται ακόμα η άρδευ¬ 
ση με απλά, επιφανειακά έργα και η δενδροκαλλιέργεια. 

Γ ια τις ήδη νομίμως υφιστάμενες οικοδομές, επιτρέπε¬ 
ται μόνο η συντήρηση και επισκευή τους, για λόγους υγι¬ 
εινής και χρήσης, απαγορευομένης οιασδήποτε επεκτά- 
σεώς τους κατ’ έκταση και καθ’ ύψος. 

Όλες οι προαναφερόμενες δραστηριότητες, επιτρέπο¬ 
νται μόνον εφόσον έχουν τύχει της προηγούμενης έγκρι¬ 
σης της αρμοδίου ΚΔ' ΕΠΚΑ. 

II. Ζώνη Β 

Α. Καθορίζεται ως Ζώνη Β προστασίας αρχαιολογικού 
χώρου Αγ. Φωτιάς Σητείας, η περιοχή, η οποία περικλείε¬ 
ται από την πολυγωνική γραμμή 1-2-3-3α-3β-4-4α- 
4β - 4γ - 4δ - 5 - 6 - 7 - 8 - 9 -10 - 10α -11 -ακτογραμμή 22, 
όπως αυτή σημειώνεται στο συνοδεύον την παρούσα α¬ 
πόφαση, απόσπασμα χάρτη ΓΎΣ 1:5.000. Τα σημεία αντι¬ 
στοιχούν στο συνημμένο πίνακα συντεταγμένων. Τα ση¬ 
μεία 4δ - 4γ - 4β - 4α, συμπίπτουν με το βόρειο όριο της ε¬ 
πέκτασης οικισμού Αγ. Φωτιάς, σύμφωνα με την έγκριση 
του Κ.Α.Σ. 

Β. Στη ζώνη Β η Υπηρεσία μας θα επιτρέπει από πλευ¬ 
ράς αρχαιολογικού Νόμου την δόμηση με ειδικούς όρους 
και περιορισμούς, οι οποίοι θα διατυπωθούν σε υπό έκ- 
δοσιν, απόφασή μας, και, οι οποίοι μετά από επεξεργασία 
από το συναρμόδιο Υπουργείο ΠΕΧΩΔΕ, θα θεσμοθετη¬ 
θούν με προεδρικό Διάταγμα. 

III. ΓΕΝΙΚΟΙ ΟΡΟΙ 

1) Για οποιοδήποτε έργο από τα επιτρεπόμενα στις Ζώ¬ 
νες Α και Β, απαιτείται η έγκριση κι επίβλεψη της ΚΔ' ΕΠ¬ 
ΚΑ, η οποία σε περίπτωση που κρίνει σκόπιμο θα διεξάγει 
ανασκαφική έρευνα, από τα αποτελέσματα της οποίας θα 
εξαρτάται η οριστική έγκριση του αιτούμενου έργου. 

2) Διατηρείται ο υφιστάμενος δασικός χαρακτήρας. 

3) Αυθαίρετα κτίσματα εντός αρχαιολογικού χώρου ου¬ 
δέποτε νομιμοποιούνται και υποχρεωτικά κατεδαφίζο¬ 
νται, σύμφωνα με τις διατάξεις της κείμενης νομοθεσίας. 

Από τις διατάξεις της παρούσας δεν προκαλείται δαπά¬ 
νη εις βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Φεβρουάριου 1999 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΕΘΝΙΚΟ ΤΥΠΟΓΡΑΦΕΙΟ 
Γιο τεχνικούς λόγους στο οχεόι 
έγινε σμίκρυνση κοτά ποσοστό ' 

Αριθ. 12156 π.ε. (3) 

Κύρωση πινακίδων εφαρμογής ρυμοτομικού σχεδίου του 
«Παραθεριστικού Οικοδομικού Συν/σμού Μελών και 
μη της Παραβουρλιωτικής Ενώσεως Προσφύγων Πε¬ 
ριφέρειας ΒρυούλωνΣυν Π.Ε.» στη θέση Αμυγδαλίτσα 
Ερέτριας - Ν. Εύβοιας. 

Ο ΝΟΜΑΡΧΗΣ ΕΥΒΟΙΑΣ 

Έχοντας υπόψη: 

1. Τις διατάξεις του από 17.7.1923 Ν. Δ/τος «περί σχε¬ 
δίων πόλεων, κωμών και συνοικισμών του Κράτους και α- 
νεγέρσεως αυτών». 

2. Τις διατάξεις του Ν. 3200/55 όπως ισχύει σήμερα. 

3. Τις διατάξεις του Ν. 2218/94 (ΦΕΚ 90Α ) και το Ν. 
2240/94 (ΦΕΚ 153Α'). 

4. Τις διατάξεις των άρθρων 18 έως και 22 του Π.Δ/τος 
της 3/22.4.1929. 

5. Τις διατάξεις του Ν. 2081/92 (ΦΕΚ 154Α710.9.92) και 
ιδιαίτερα το άρθρο 27 αυτού. 

6. Το από 28.7.1998 Π. Δ/γμα για έγκριση της πολεοδο- 
μικής μελέτης του στο θέμα Οικοδομικού Συν/σμού (ΦΕΚ 
626Δ721.8.98). 

7. Την υποβληθείσα μελέτη εφαρμογής ρυμοτομικού 
σχεδίου (πινακίδες εφαρμογής) που συντάχθηκε από το 
μηχανικό Γεώργιο Γεωργιάδη. 


8. Την 11589/4.12.98 εισήγηση Δ/νσης Χ.Ο.Π. προς το 
Σ.Χ.Ο.Π. - Ν. Εύβοιας. 

9. Τη γνωμοδότηση με πρακτικό 38/7.12.98, θέμα 10ο 
του ΣΧΟΠ - Εύβοιας. 

10. Τοαπό 11.11.98 πρακτικό της Γενικής Συνέλευσης 
του στο θέμα Οικοδομικού Συν/σμού με το οποίο εγκρίνε- 
ται η διανομή των οικοπέδων. 

11. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού ή του Προϋπολογισμού του οικείου Ο.Τ.Α., 
αποφασίζουμε: 

1. Κυρώνεται η πινακίδα εφαρμογής(1 πινακίδα κλίμα¬ 
κας 1:500) του ρυμοτομικού σχεδίου του «Παραθεριστι- 
κού Οικοδομικού Συν/σμού Μελών και μη της Παμβουρ- 
λιωτικής Ενώσεως Προσφύγων Περιφέρειας Βρυούλων 
Συν. Π.Ε.» στη θέση Αμυγδαλίτσα Δήμου Ερέτριας-Ν. Εύ¬ 
βοιας, όπως συντάχθηκε από το μηχανικό Γ εώργιο Γ εωρ- 
γιάδη και θεωρείται από το Δ/ντή Χ.Ο.Π. - Ν. Εύβοιας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 27 Ιανουάριου 1999 
Ο Νομάρχης 

ΝΙΚΟΛΑΟΣ ΠΑΠΑΝΔΡΕΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. οικ. 3175 (4) 

Τροποποίηση Ρ.Σ. Πρέβεζας στα Ο.Τ. 129 -130 - 130α - 
131 - 147α-148. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του ΝΔτης 17.7.23 & ειδικότερα τα άρ¬ 
θρα 3 & 70 αυτού. 

2. Τις διατάξεις του Ν. 2508/97 (ΦΕΚ124Α) και ειδικότε¬ 
ρα το άρθρο 25 παρ. 9α. 

3. Τις διατάξεις του Ν. 2242/94 (ΦΕΚ 162Α) και ειδικότε¬ 
ρα το άρθρ. 3 παρ. 1. 

4. Τις αριθμ. 4336/97, 26168/97 και οικ. 5143/26.2.98 α¬ 
ποφάσεις μας. 

5. Την αριθμ. 243/94, 216/97 γνωμοδοτήσεις του Δ.Σ. 
Πρέβεζας. 

6. Τη γνωμοδότηση του Περιφερειακού ΣΧΟΠ που δια¬ 
τυπώθηκε στην πραξ. 14/27.11.1998, αποφασίζουμε: 

Την απόρριψη της τροποποίησης του Ρ.Σ. Πρέβεζας 
σταΟ.Τ. 129-130- 13α-131 - 147α-148 για τους παρα¬ 
κάτω λόγους: 

Έγινε ήδη μερική εφαρμογή του ισχύοντος Ρ.Σ., η προ- 
τεινόμενη μορφή του δρόμου δεν είναι πολεοδομικά κα¬ 
τάλληλη, μειώνονται δε και υπάρχοντες κοινόχρηστοι χώ¬ 
ροι. 

Με την απόφαση αυτή δεν προκαλείται δαπάνη σε βά¬ 
ρος του Δημοσίου ούτε του οικείου ΟΤΑ κατά τις διατά¬ 
ξεις του άρθρου 29Ατου Ν. 2081/92. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Ιωάννινα, 16 Δεκεμβρίου 1998 

Ο Γ.Γ. Περιφέρειας 
ΔΗΜ. ΚΑΛΟΥΔΙΩΤΗΣ 
-♦- 

Αριθ. 2223 (5) 

Τροποποίηση Ρ.Σ. Πρέβεζας στο Ο.Τ. 106. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του ΝΔ της 17.7.23 & ειδικότερα τα άρ¬ 
θρα 3 & 70 αυτού. 

2. Τις διατάξεις του Ν. 2508/97 (ΦΕΚ 124Α) και ειδικότε¬ 
ρα το άρθρο 25 παρ. 9α. 

3. Τις διατάξεις του Ν. 2242/94 (ΦΕΚ 162Α) και ειδικότε¬ 
ρα το άρθρ. 3 παρ. 1. 

4. Τις αριθμ. 4336/97, 26168/97 και οικ. 5143/26.2.98 α¬ 
ποφάσεις μας. 


5. Την αριθμ. 42/1996 γνωμοδότηση του Δ.Σ. Πρέβεζας. 

6. Τη γνωμοδότηση του Περιφερειακού ΣΧΟΠ που δια¬ 
τυπώθηκε στην πραξ. 14/27.11.1998, αποφασίζουμε: 

Την απόρριψη της τροποποίησης του Ρ.Σ. Πρέβεζας 
στα Ο.Τ. 106 διότι πρόκειται για κατάργηση κοινοχρή¬ 
στου χώρου στην συμβολή δύο οδών, έχει δε ανεγερθεί 
οικοδομή με ανοίγματα προς τον κοινόχρηστο αυτό χώ¬ 
ρο. 

Με την απόφαση αυτή δεν προκαλείται δαπάνη σε βά¬ 
ρος του Δημοσίου ούτε του οικείου ΟΤΑ κατά τις διατά¬ 
ξεις του άρθρου 29Ατου Ν. 2081/92. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Ιωάννινα, 23 Δεκεμβρίου 1998 

Ο Γ.Γ. Περιφέρειας 
ΔΗΜ. ΚΑΛΟΥΔΙΩΤΗΣ 
-Φ- 

Αριθ. 1472 (6) 

Τροποποίηση σχεδίου πόλης Ηγουμενίτσας στα Ο.Τ. 49 

& 52. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του ΝΔτης 17.7.23 & ειδικότερα τα άρ¬ 
θρα 3 & 70 αυτού. 

2. Τις διατάξεις του Ν. 2508/97 (ΦΕΚ 124Α) και ειδικότε¬ 
ρα το άρθρο 25 παρ. 9α. 

3. Τις διατάξεις του Ν. 2242/94 (ΦΕΚ 162Α) και ειδικότε¬ 
ρα το άρθρ. 3 παρ. 1. 

4. Τις αριθμ. 4336/97, 26168/97 και οικ. 5143/26.2.98 α¬ 
ποφάσεις μας. 

5. Την αριθμ. 202/1997 γνωμοδότηση του Δ.Σ. Ηγουμε¬ 
νίτσας. 

6. Τη γνωμοδότηση του Περιφερειακού ΣΧΟΠ που δια¬ 
τυπώθηκε στην πραξ. 14/27.11.1998, αποφασίζουμε: 

Την απόρριψη της τροποποίησης του Σχεδίου πόλης Η¬ 
γουμενίτσας στα Ο.Τ. 49 & 52 διότι η προτεινόμενη μορ¬ 
φή του δρόμου δεν είναι ενδεδειγμένη, θα δημιουργηθεί 
δε και πρόβλημα στην κυκλοφορία. 

Με την απόφαση αυτή δεν προκαλείται δαπάνη σε βά¬ 
ρος του Δημοσίου ούτε του οικείου ΟΤΑ κατά τις διατά¬ 
ξεις του άρθρου 29Ατου Ν. 2081/92. 

Η παρούσα απόφαση να δημοσιευτεί στην Εφημερίδα 
της Κυβερνήσεως. 

Ιωάννινα, 23 Δεκεμβρίου 1998 

Ο Γ.Γ. Περιφέρειας 
ΔΗΜ. ΚΑΛΟΥΔΙΩΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




